Pietų provincija (Naujoji Kaledonija)
Pietų provincija (pranc. Province Sud) – viena iš trijų Naujosios Kaledonijos autonomijos provincijų. Administracinis centras – Numėja. Provincija apima pietinę Naujosios Kaledonijos salos dalį, Pušų salą ir kitas mažas aplinkines salas. Tai labiausiai ekonomiškai išsivysčiusi, urbanizuota ir daugiausiai gyventojų turinti Naujosios Kaledonijos dalis.